Gruožaitis
54°27′9″ š. pl. 24°38′53″ r. ilg.﻿ / ﻿54.45250°š. pl. 24.64806°r. ilg.﻿ / 54.45250; 24.64806 Gruožaitis – ežeras Lietuvoje, Trakų rajone, 5 km į pietryčius nuo Onuškio. Ežero ilgis iš šiaurės vakarų į pietryčius – 0,34 km, plotis – iki 0,15 km. Altitudė 140,9 m. Krantai žemi, daug kur pelkėti, apaugę medžiais ir krūmais. Šiaurinėje ir pietinėje pakrantėse plyti dirbami laukai. Rytuose išteka upelis link čia pat telkšančio Gruožio ežero (Spenglos upės baseinas). Šiaurinėje pakrantėje įsikūręs Gruožninkų kaimas, eina kelias  4741  Privažiuojamasis kelias prie Gruožninkų nuo kelio Onuškis–Žilinai–Puodžiai , pietinėje pakrantėje – Gruožninkėlių kaimas.